**NÁVRH - KÚPNA ZMLUVA**

uzavretá podľa ustanovení §409 a nasl. Zákona č. 513/1991 Zb. Obchodný zákonník

v znení neskorších predpisov

(ďalej len „zmluva“)

**Zmluvné strany**

**Predávajúci:** ...........................................................

Sídlo: ...........................................................

IČO: ...........................................................

DIČ: ...........................................................

IČ DPH: ...........................................................

Bankové spojenie: ...........................................................

IBAN: ...........................................................

V zastúpení: ...........................................................

(ďalej len „predávajúci“)

a

**Kupujúci:** **AGRO-S spol. s r. o.**

Sídlo: Dvorianky 184, 076 62 Dvorianky

IČO: 36185043

DIČ: 2020031882

IČ DPH: SK2020031882

Bankové spojenie: ...........................................................

IBAN: ...........................................................

V zastúpení: Marek Šiňanský – konateľ spoločnosti

(ďalej len „kupujúci“ a spoločne „zmluvné strany“)

**Preambula**

Táto kúpna zmluva je uzatvorená ako výsledok procesu zadávania zákazky, ktoré bolo začaté zverejnením Výzvy na predkladanie ponúk v elektronickom obstarávacom systéme JOSEPHINE dňa 23.4.2025 pod ID: 66356 pre zákazku s názvom **„Modernizácia ustajnenia dojníc“**.

**Článok I.**

**Predmet zmluvy**

1. Predávajúci sa zväzuje, že kupujúcemu dodá a odovzdá inštalovaný tovar, ktorý je špecifikovaný v prílohe č. 1 tejto zmluvy, ktorá predstavuje časť ponuky dodávateľa zo dňa ..................., ktorá je tak neoddeliteľnou súčasťou tejto zmluvy. Dodaný tovar musí byť nový, bez akýchkoľvek faktických alebo právnych vád, nepoužívaný a nesmú sa na neho vzťahovať práva tretej strany. Súčasťou dodávky tovaru je uvedenie do prevádzky a bezplatné zaškolenie obsluhy (ďalej tiež ako „tovar“).
2. Kupujúci sa zaväzuje, že tovar uvedený v ods. 1 tohto článku prevezme a zaplatí zaň dohodnutú cenu uvedenú v čl. IV. tejto zmluvy.
3. Kupujúci nadobúda vlastnícke právo k predmetu zmluvy , až po úplnom zaplatení jeho kúpnej ceny.

**Článok II.**

**Termín dodania**

1. Tovar predávajúci dodá kupujúcemu vrátane montáže v termíne do 31.08.2025, s podmienkou:
2. Zaplatenia zálohovej faktúry podľa článku IV. bod 4.
3. Dodržania stavebnej pripravenosti na vykonanie montáže do 01.08.2025.

**Článok III.**

**Miesto a spôsob prevzatia tovaru**

1. Miestom dodania tovaru je hospodársky dvor kupujúceho.
2. Tovar prevezme kupujúci v mieste dodania na základe odovzdávacieho protokolu podpísaného zodpovednou osobou kupujúceho.
3. Pri odovzdaní tovaru je predávajúci povinný odovzdať kupujúcemu doklady, ktoré sa na predmet kúpy vzťahujú, a to najmä tie, ktoré sú potrebné na prevzatie a užívanie tovaru (najmä, ale nie len záručný list, všetky certifikáty a osvedčenia potrebné k uvedeniu zariadenia do riadnej prevádzky, návod na obsluhu v slovenskom jazyku).

**Článok IV.**

**Kúpna cena a platobné podmienky**

1. Kúpna cena tovaru bez DPH vrátane montáže predstavuje :

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

DPH bude účtovaná v súlade s platnými predpismi v čase fakturácie

1. Cena podľa bodu 1 tohto článku je konečná a nemenná a predávajúci prehlasuje, že zahŕňa všetky jeho náklady spojené s dodaním technológie a uvedením do riadnej prevádzky a zaškolením obsluhy.
2. Kúpna cena bude uhradená na základe faktúry predávajúceho.
3. Kupujúci zaplatí zálohu vo výške 30% z tovaru do 15 dní odo dňa nadobudnutia právoplatnosti kúpnej zmluvy na základe vystavenej zálohovej faktúry.

Predmet zákazky č. 1:

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

Celková cena spolu bez DPH: ................... EUR

Predmet zákazky č. 2:

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

Celková cena spolu bez DPH: ................... EUR

Predmet zákazky č. 3:

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

Celková cena spolu bez DPH: ................... EUR

Predmet zákazky č. 4:

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

Celková cena spolu bez DPH: ................... EUR

Predmet zákazky č. 5:

Cena technológie bez DPH: ................... EUR

Cena inštalačného materiálu (1 komplet) bez DPH: ................... EUR

Cena montáže bez DPH: ................... EUR

Celková cena spolu bez DPH: ................... EUR

1. Konečná faktúra sa vystaví zo zmluvnej ceny + DPH so splatnosťou do 15 dní od prebratia tovaru, pričom z tejto ceny bude odpočítaná zálohová platba. Zároveň predávajúci môže fakturovať jednotlivé položky celkovej zákazky viď príloha č.1 čiastkovo, po odovzdaní, resp. hneď po dodaní len samotnej technológie, pričom sa z takto fakturovaných položiek odpočíta alikvotne uhradená zálohová platba.
2. Splatnosť faktúry resp. čiastkových faktúr, ktoré sa vystavia na základe dodacích listov, resp. preberacích protokolov atď. je 15 dní.
3. Ak faktúra neobsahuje všetky náležitosti daňového dokladu v súlade so zákonom 222/2004 Z. z. o dani z pridanej hodnoty v znení neskorších predpisov, je kupujúci oprávnený faktúru predávajúcemu vrátiť. V takomto prípade lehota spratnosti začne plynúť od doručenia právne vystavenej faktúry kupujúcemu.

**Článok V.**

**Omeškanie a zmluvné pokuty**

1. Ak sa predávajúci dostane do omeškania s dodaním tovaru alebo jeho časti (vrátane uvedenia tovaru do prevádzky alebo zaškolenia), môže zaplatiť kupujúcemu zmluvnú pokutu vo výške 0,02% z celkovej kúpnej ceny bez DPH.
2. Ak sa kupujúci dostane do omeškania s úhradou faktúry je predávajúci oprávnený uplatniť si zmluvnú pokutu vo výške 0,02% z neuhradenej finančnej čiastky bez DPH.

**Článok VI.**

**Subdodávatelia a pravidlá pre zmenu subdodávateľov**

1. Predávajúci sa zaväzuje uviesť údaje o všetkých známych subdodávateľoch v štruktúre podľa prílohy č. 2 zmluvy.
2. Predávajúci je povinný oznámiť kupujúcemu bezodkladne akúkoľvek zmenu údajov o subdodávateľovi alebo subdodávateľoch uvedených v prílohe č. 2 zmluvy.
3. V prípade, že počas plnenia zmluvy dôjde k zmene subdodávateľa alebo subdodávateľov, predávajúci musí kupujúceho bezodkladne informovať písomne o predmetnej zmene a poskytnúť mu údaje o novom subdodávateľovi alebo nových subdodávateľoch. Príloha č. 2 zmluvy bude v tomto prípade upravená dodatkom k zmluve.

**Článok VII.**

**Odstúpenie od zmluvy**

1. Kupujúci môže od tejto kúpnej zmluvy odstúpiť, ak sa predávajúci omešká s dodaním tovaru alebo jeho časti (vrátane uvedenia tovaru do prevádzky a zaškolenia) o viac ako 45 dní po dojednanej dobe v tejto zmluve.
2. Predávajúci môže od tejto kúpnej zmluvy odstúpiť, ak sa kupujúci omešká s platením peňažných záväzkov viac ako o 6 dní po splatnosti a kupujúci nezjedná nápravu ani v dodatočnej lehote určenej písomne predávajúcim.
3. Pokiaľ niektorá zo zmluvných strán odstúpi od tejto kúpnej zmluvy, zmluva zaniká a zmluvné strany sa vysporiadajú podľa ustanovení Obchodného zákonníka, ak v tejto zmluve nie je uvedené inak. Všetky náklady a škody súvisiace s odstúpením od kúpnej zmluvy znáša tá strana, ktorá zavinila zánik zmluvy.
4. Odstúpenie od zmluvy nadobúda účinnosť nasledujúcim dňom doručenia odstúpenia druhej strane.
5. Odstúpením od zmluvy zanikajú všetky práva a povinnosti strán zo zmluvy. Odstúpenie od zmluvy sa však nedotýka nároku na náhradu škody alebo zmluvnej pokuty vzniknutej porušením zmluvy a iných ustanovení, ktoré podľa prejavenej vôle strán alebo vzhľadom na svoju povahu majú trvať aj po ukončení zmluvy.
6. Odstúpením od zmluvy zmluva zaniká, keď prejav vôle oprávnenej strany odstúpiť od tejto zmluvy je doručený druhej strane.

**Článok VIII.**

**Záruka a servis**

1. Kupujúci je v zmysle povinností kupujúceho podľa zákona povinný prezrieť tovar najneskôr do 30 dní odo dňa jej uvedenia do prevádzky a zaškolenia obsluhy s ohľadom na druh tovaru. Vada, ktorá sa prejaví počas záručnej doby sa s ohľadom na poskytnutú záruku považuje za vadu, ktorú mal tovar už v deň jeho prevzatia bez ohľadu na prezretie tovaru kupujúcim v lehote podľa tohto bodu zmluvy.
2. Na tovar sa poskytuje záruka 12 mesiacov. Záruka začína plynúť odo dňa uvedenia tovaru do prevádzky a zaškolenia obsluhy. Predávajúci sa zaväzuje, že zaškolenie obsluhy a záručný servis bude realizovaný bezplatne prostredníctvom odborne vyškoleného technika.
3. Pre uplatnenie vád tovaru platia ustanovenia §436 - §440 Obchodného zákonníka.
4. V prípade akýchkoľvek vád technológie počas záručnej doby môže kupujúci:

* požadovať odstránenie vád dodaním náhradnej technológie, dodanie chýbajúceho dielu a požadovať odstránenie právnych vád,
* alebo požadovať primeranú zľavu z kúpnej ceny

1. Záruka neplatí, ak kupujúci nedodrží postupy zaobchádzania s tovarom, ktoré určil výrobca, a ktoré mu boli písomne oznámené. Záruka sa nevzťahuje na vady a poškodenia, ktoré spôsobil kupujúci úmyselne, resp. poukázateľne nesprávnou manipuláciou s predmetom zmluvy.
2. Predávajúci sa zaväzuje nastúpiť na servisný úkon do 48 hodín od nahlásenia poruchy. Zároveň sa predávajúci zaväzuje odstrániť záručné vady techniky v lehote najneskôr do 3 pracovných dní od uplatnenia oprávnenej reklamácie kupujúcim. Nahlásenie poruchy bude uskutočnené telefonicky a e-mailom na telefónne číslo a e-mailovú adresu, ktoré predávajúci uvedie v odovzdávacom protokole. Za servisný úkon sa nepovažuje obhliadka chybného zariadenia.
3. Záručná doba neplynie po tú dobu, po ktorú kupujúci nemôže užívať tovar pre jeho vady, za ktoré zodpovedá predávajúci, t.j. odo dňa zistenia vady kupujúcim až po odstránenie vád.

**Článok IX.**

**Zaškolenie kupujúceho**

1. Predávajúci sa zaväzuje pri dodaní a odovzdaní tovaru kupujúcemu zabezpečiť v mieste plnenia na vlastné náklady zaškolenie kupujúceho, resp. ním poverené osoby (obsluhu) na prevádzku predmetu zmluvy v plnom rozsahu tak, aby kupujúci mohol užívať predmet tejto zmluvy na účel, na ktorý je určený, vrátane poučenia o hlavnom nastavení tovaru, bezpečnej prevádzke a správnej starostlivosti o tovar.

**Článok X.**

**Vyššia moc**

1. Žiadna zo strán nenesie zodpovednosť za úplné či čiastočné nesplnenie svojich povinností vyplývajúcich zo zmluvy v dôsledku udalosti výnimočnej povahy, ktorá nemohla byť predvídateľná alebo ju nebolo možné odvrátiť – udalosti ako živelné pohromy, vojnové operácie rozličného druhu, občianske nepokoje, explózie, požiare, výluky alebo okolnosti vyskytujúce sa nezávisle od vôle strán, mimo kontroly strán (ďalej len vyššia moc).
2. Strana dotknutá udalosťou vyššej moci je povinná písomne informovať druhú stranu do 3 pracovných dní, pričom dané oznámenie musí byť doplnené potvrdením o takej udalosti vyššej moci.
3. Strana, ktorá nevykoná oznámenie druhej strane podľa odseku 2, bude povinná nahradiť druhej strane všetky škody pôsobené porušením tejto povinnosti.

**Článok XI.**

**Náhrada škody**

1. V prípade, ak je v tejto zmluve dohodnutá zmluvná pokuta, je zmluvná strana ďalej zaviazaná splniť svoju povinnosť, ktorej splnenie je zabezpečené zmluvnou pokutou, a aj po jej zaplatení. Oprávnená zmluvná strana je od zaviazanej zmluvnej strany ďalej oprávnená požadovať aj náhradu škody spôsobenej porušením povinnosti, na ktorú sa vzťahuje táto zmluvná pokuta, pričom je zároveň oprávnená od zaviazanej zmluvnej strany domáhať sa aj náhrady škody presahujúcej dojednanú zmluvnú pokutu.

**Článok XII.**

**Riešenie sporov**

1. Zmluvné strany sa dohodli a súhlasia, že všetky spory, ktoré medzi nimi vzniknú z právnych vzťahov vzniknutých na základe tejto zmluvy alebo súvisiacich s touto zmluvou, vrátane sporov o platnosť, výklad a zánik tejto zmluvy budú riešiť predovšetkým dohodou. Miestne a vecne príslušným súdom bude v prípade súdneho sporu súd určený podľa právneho poriadku Slovenskej republiky.

**Článok XIII.**

**Osobitné podmienky**

1. Zmluvné strany súhlasia, že oprávnení zamestnanci poskytovateľa, MPRV SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy so subdodávateľmi zazmluvneného víťazného dodávateľa.

**Článok XIV.**

**Záverečné ustanovenia**

1. Otázky a vzťahy, ktoré v tejto kúpnej zmluve nie sú výslovne upravené, sa riadia príslušnými ustanoveniami Obchodného zákonníka.
2. Zmluvné strany si zmluvu prečítali, jej obsahu porozumeli a na znak súhlasu ju potvrdili svojimi podpismi.
3. Túto zmluvu je možné meniť a dopĺňať len formou písomných dodatkov podpísaných oprávnenými zástupcami oboch zmluvných strán, ktoré budú tvoriť neoddeliteľnú súčasť tejto zmluvy.
4. Táto kúpna zmluva je platná a účinná dňom podpisu oboma zmluvnými stranami.
5. Kúpna zmluva má 5 strán, prílohy č. 1 – Technická špecifikácia (ktorá je súčasťou cenovej ponuky predávajúceho podľa článku I. tejto zmluvy) a č. 2 - Zoznam subdodávateľov, je vyhotovená   
   v 4 rovnopisoch. Každá zmluvná strana dostane 2 rovnopisy.

Dňa: ........................................ Dňa: ........................................

**Predávajúci: Kupujúci:**

........................................................... ...........................................................

Meno a priezvisko, funkcia Marek Šiňanský – konateľ spoločnosti

**Príloha č. 2 – Zoznam subdodávateľov**

|  |  |  |  |
| --- | --- | --- | --- |
| P.č. | Údaje o subdodávateľoch | Osoba oprávnená konať za |  |
| Obchodné meno, sídlo, IČO: | Meno a priezvisko: | Adresa pobytu: |
| 1. |  |  |  |
| 2. |  |  |  |
| 3. |  |  |  |
| 4. |  |  |  |

Poznámky:\*

...................................................................................................................................................................

...................................................................................................................................................................

...................................................................................................................................................................

\*V prípade nezadania podielu zákazky subdodávateľom, uviesť túto skutočnosť do poznámok.

V ........................................., dňa ........................................

............................................................

Predávajúci